*****

ΚΑΝΟΝΙΣΜΟΣ (ΕΟΚ) αριθ. 1420/87 ΤΟΥ ΣΥΜΒΟΥΛΙΟΥ

της 21ης Μαΐου 1987

που καθορίζει τις λεπτομέρειες εφαρμογής του κανονισμού (ΕΟΚ) αριθ. 3972/86 για την πολιτική και τη διαχείριση της επισιτιστικής βοήθειας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 για την πολιτική και τη διαχείριση της επισιτιστικής βοήθειας (1), και ιδίως το άρθρο 4 παράγραφος 1 τρίτη και τέταρτη περίπτωση και παράγραφος 2,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

Εκτιμώντας:

ότι πρέπει να καταρτιστεί πίνακας των χωρών και οργανισμών που είναι δυνατόν να αποτελέσουν αντικείμενο δράσεων επισιτιστικής βοήθειας, με την επιφύλαξη εκτάκτων δράσεων·

ότι πρέπει, άλλωστε, γι' αυτόν τον ίδιο σκοπό, να προβλεφθεί η δυνατότητα να τίθεται στη διάθεση μη κυβερνητικών οργανισμών επισιτιστική βοήθεια· ότι οι οργανισμοί αυτοί πρέπει να πληρούν ορισμένους όρους που θα εξασφαλίζουν την ορθή εκτέλεση των δράσεων επισιτιστικής βοήθειας·

ότι πρέπει να καθοριστούν τα γενικά κριτήρια τα σχετικά με τη μεταφορά της επισιτιστικής βοήθειας μετά το στάδιο fob, λαμβάνοντας υπόψη την οικονομική και γεωγραφική κατάσταση των δικαιούχων χωρών, καθώς και τις οδούς και τους μεσάζοντες μέσω των οποίων θα διοχετευθεί η βοήθεια αυτή· ότι θα πρέπει, για το λόγο αυτό, να ληφθεί υπόψη η ανάγκη να εξασφαλιστεί μεγαλύτερη αποτελεσματικότητα των εν λόγω δράσεων επισιτιστικής βοήθειας·

ότι, για να επιτευχθούν οι στόχοι των δράσεων επισιτιστικής βοήθειας, πρέπει, εξάλλου, να προβλεφθεί ότι η βοήθεια αυτή θα χορηγείται στους δικαιούχους μόνον εάν αναλαμβάνουν την υποχρέωση να τηρήσουν τους όρους χορήγησης που καθορίστηκαν από την Επιτροπή·

ότι η Επιτροπή πρέπει να μπορεί να θεσπίσει όλες τις διατάξεις που είναι απαραίτητες για την ορθή εκτέλεση των προγραμμάτων και των δράσεων επισιτιστικής βοήθειας· ότι, για το σκοπό αυτό, τα κράτη μέλη πρέπει να της δώσουν κάθε απαραίτητη βοήθεια, και κυρίως κάθε χρήσιμη πληροφορία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι χώρες και οι οργανισμοί που είναι δυνατό να λάβουν επισιτιστική βοήθεια αναφέρονται στο παράρτημα.

2. Η βοήθεια μπορεί να τεθεί επίσης στη διάθεση μη κυβερνητικών οργανισμών που ανταποκρίνονται κυρίως στα ακόλουθα κριτήρια:

α) έχουν καθεστώς που προσιδιάζει σε οργανισμό αυτού του είδους·

β) έχουν την έδρα τους σε κράτος μέλος της Κοινότητας ή, κατ' εξαίρεση, σε τρίτη χώρα·

γ) αποδεικνύουν την ικανότητά τους να φέρουν σε πέρας δράσεις επισιτιστικής βοήθειας·

δ) αναλαμβάνουν την υποχρέωση να τηρήσουν τους όρους χορήγησης που καθορίστηκαν από την Επιτροπή.

Άρθρο 2

1. Η Κοινότητα αναλαμβάνει τις δαπάνες τις σχετικές με τη μεταφορά της επισιτιστικής βοήθειας έως το στάδιο fob.

2. Η Κοινότητα μπορεί επίσης να αναλάβει τις δαπάνες μετά το στάδιο fob, ιδίως στις ακόλουθες περιπτώσεις:

- κατάσταση έκτακτης ανάγκης,

- χορήγηση της επισιτιστικής βοήθειας σε χώρες χαμηλού εισοδήματος με ελλειμματικό επισιτισμό.

3. Όταν η Επιτροπή κρίνει ότι η Κοινότητα πρέπει να αναλάβει, σε άλλες περιπτώσεις, τις δαπάνες τις σχετικές με τη μεταφορά της επισιτιστικής βοήθειας μετά το στάδιο fob, λαμβάνει υπόψη τα ακόλουθα γενικά κριτήρια:

- το αν η δικαιούχος χώρα έχει ή όχι μεσόγειο γεωγραφική θέση,

- το γεγονός ότι η οικονομική κατάσταση της δικαιούχου χώρας δεν της επιτρέπει να αναλάβει η ίδια αυτά τα έξοδα,

- τον προορισμό της επισιτιστικής βοήθειας στους διεθνείς οργανισμούς ή στους μη κυβερνητικούς οργανισμούς που αναφέρονται στο άρθρο 1,

- την ανάγκη να εξασφαλιστεί μεγαλύτερη αποτελεσματικότητα της συγκεκριμένης δράσης επισιτιστικής βοήθειας.

4. Η Κοινότητα αναλαμβάνει τα έξοδα μεταφοράς στο εσωτερικό της χώρας μόνο σε έκτακτες περιστάσεις δεόντως αιτιολογημένες, λαμβανομένων υπόψη των γενικών κριτηρίων που απαριθμούνται παραπάνω.

5. Εάν η επισιτιστική βοήθεια πωλείται εντός της δικαιούχου χώρας, η Κοινότητα δεν θα πρέπει να αναλαμβάνει τα έξοδα μεταφοράς στο εσωτερικό της χώρας παρά μόνο σε εξαιρετικές περιπτώσεις.

Άρθρο 3

Τις δαπάνες διανομής μπορεί να αναλάβει η Κοινότητα, σε εξαιρετικές περιπτώσεις, όταν αυτό είναι απαραίτητο για την ορθή εκτέλεση των εν λόγω δράσεων επισιτιστικής βοήθειας.

Άρθρο 4

Η επισιτιστική βοήθεια χορηγείται στους δικαιούχους μόνον εφόσον αναλάβουν την υποχρέωση να τηρήσουν τους όρους χορήγησης που τους γνωστοποιούνται από την Επιτροπή.

Άρθρο 5

Η Επιτροπή θεσπίζει όλες τις διατάξεις που είναι απαραίτητες για την ορθή εκτέλεση των προγραμμάτων και των δράσεων επισιτιστικής βοήθειας.

Για το σκοπό αυτό, τα κράτη μέλη της παρέχουν κάθε απαραίτητη βοήθεια, και κυρίως κάθε χρήσιμη πληροφορία.

Άρθρο 6

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Μαΐου 1987.

Για το Συμβούλιο

Ο Πρόεδρος

E. KNOOPS

(1) ΕΕ αριθ. L 370 της 30. 12. 1986, σ. 1.

(2) ΕΕ αριθ. C 55 της 3. 3. 1987, σ. 8.

(3) ΕΕ αριθ. C 125 της 11. 5. 1987.

ΠΑΡΑΡΤΗΜΑ

1. ΧΩΡΕΣ

1.2.3 // Αγγόλα

Αντίγκουα και Μπαρμπούντα

Μπαγκλαντές

Μπενίν

Βιρμανία

Βολιβία

Μποτσουάνα

Μπουρκίνα Φάσο

Μπουρούντι

Πράσινο Ακρωτήριο

Κεντροαφρικανική Δημοκρατία

Κίνα

Κολομβία

Κομόρες

Κόστα Ρίκα

Τζιμπουτί

Δημοκρατία Αγίου Δομινίκου

Δομίνικος

Αίγυπτος

Ισημερινός

Αιθιοπία

Γκάμπια

Γκάνα

Γρανάδα

Γουατεμάλα

Γουινέα (Κόνακρυ)

// Γουινέα-Μπισσάου

Ισημερινή Γουινέα

Γουιάνα

Αϊτή

Ονδούρας

Ινδία

Ινδονησία

Τζαμάικα

Ιορδανία

Κένυα

Λεσόθο

Λίβανος

Μαδαγασκάρη

Μαλαουί

Μαλδίβες

Μαλί

Μαρόκο

Νήσος Μαυρίκιος

Μαυριτανία

Μοζαμβίκη

Νεπάλ

Νικαράγουα

Νιγηρία

Ουγκάντα

Πακιστάν

Περού

// Ζιμπάμπουε

Ρουάντα

Σαλβαντόρ

Άγιος Χριστόφορος και Νέβις

Αγία Λουκία

Άγιος Βικένδιος και Γρεναδίνες

Σάο Τομέ και Πρίνσιπε

Σενεγάλη

Σεϋχέλλες

Σιέρρα Λεόνε

Σομαλία

Σουδάν

Σρι Λάνκα

Σουαζιλάνδη

Συρία

Τανζανία

Τσαντ

Ταϋλάνδη

Τόνγκο

Τυνησία

Υεμένη (Αραβική Δημοκρατία)

Υεμένη (Λαϊκή Δημοκρατία)

Ζαΐρ

Ζάμπια

Ζιμπάμπουε

2. ΟΡΓΑΝΙΣΜΟΙ

1.2.3.4 // CICR LICROSS // UNHCR UNRWA // PAM Unicef // UNBRO